**Miguel Vicens Riera.**

Artista contemporani nascut a Oliva (València), el 1949.

-Llicenciat en pintura per la Facultat de Belles Arts de S. Carlos de València.

-Llicenciat en Escultura per la Facultat de S. Fernando de Madrid.

-Estudis de doctorat en la Facultat de Belles Arts de S. Fernando de Madrid.

-Estudis a l’Escola d’Arts Aplicades i Oficis Artístics de Valencia.

Artista internacional, de gran prestigi, que ha exposat les seues obres als Estats Units, Japó, Itàlia. I com no, per diverses ciutats de l’àmbit nacional, València, Castelló, Madrid, Barcelona, Lleida, Saragossa, Sevilla...

Actualment, te el seu taller i estudi de creació a Oliva, València.

Guardonat amb gran quantitat de premis i distincions tant a Espanya com a l’estranger.

Fou l’autor del nostre logotip de Junta Central de la Setmana Santa d’Oliva, ja fa uns quants anys i així amb aquesta obra continua la seua vinculació a la nostra festa, i manté una petjada estil i propis.

En apreciar la seua obra, el primer impacte ens mostra una nova realitat, diferent al que estem mes acostumats a vore a les representacions de la Setmana Santa. Ens introdueix en una atmosfera atemporal, de gran serenitat, sentiment i passió, que envaeixen la imatge divina de la Verge en un moment de meditació i reflexió. Mostrant que no tot a la Setmana Santa ha de ser folklore, cal la meditació.

Així es, la seua obra conté una gran personalitat artística i espiritual, plena de sensibilitat humana. Simplement es una obra de Miquel Vicens.

Obliga l’espectador a ser imaginatiu, veure més enllà del representat, fer no sols que s’admire la seua tècnica, que està, sino comprendre el que a través de les seues figures i creacions pretén dir-nos.

Fantàstica expressió del color, que tant representa la nostra Setmana Santa amb la qualitat i tècnica que dona la textura visual i tàctil a teles i vestits, sensibilitzats amb les teles de les nostres vestes i vestits amb que processonem els confrares. Predomini de morats i un barroquisme en el detall i la pinzellada

Introducció subtil d’elements que identifiquen Oliva, com es una de les casetes del nostre Calvari, així com els arbres que allí habiten, xiprers i pins.

També amb la representació de diversos caputxins, com al·legoria a les vestes que ens identifiquen, i al·legoria també a la religiositat.

Es tracta d’un tribut simbòlic de la Setmana Santa d’Oliva.

Per últim, valorar la maquetació final, on no s’ha introduït cap text sobre l’obra en si, per mantenir intacte el seu impacte i la seua força. Emprant una tipografia d’estil romana, que li dona la serietat que li cal a l’esdeveniment, de la DIOCESANA.